Diari Oficial de la Generalitat Valenciana


Sumari del DOGV 6016, del 19-05-2009 (2009/5385)

ORDE d'1 d'abril de 2009, de la Conselleria de Cultura i Esport, per la qual es convoquen ajudes per a la restauració i conservació d'elements del patrimoni etnològic a la Comunitat Valenciana.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6016

Data del DOGV
:   19-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5385


Data del document
:   01-04-2009

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * administració local
    * ajuda pública
    * associació
    * suport econòmic
    * patrimoni cultural
    * cultura regional
    * protecció del patrimoni
    * cultura popular
    * societat sense fins de lucre

ORDE d'1 d'abril de 2009, de la Conselleria de Cultura i Esport, per la qual es convoquen ajudes per a la restauració i conservació d'elements del patrimoni etnològic a la Comunitat Valenciana. [2009/5385]
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificat per la Llei Orgànica 1/2006, de 10 d'abril, establix en l'article 49.5 la competència exclusiva de la Generalitat en matèria de patrimoni històric, artístic, monumental, arquitectònic, arqueològic i científic, sense perjuí del que disposa el número vint-i-huit de l'apartat u de l'article 149 de la Constitució espanyola. Estes funcions són assignades a la Conselleria de Cultura i Esport pel Decret 7/2007, de 28 de juny, del president de la Generalitat, pel qual es determinen les conselleries en les quals s'organitza l'administració de la Generalitat.
D'acord amb el que establixen la Llei 38/2003, de 17 de novembre, General de Subvencions, i l'article 91 de la Llei 4/1998, d'11 de juny, de la Generalitat Valenciana, del Patrimoni Cultural Valencià, i amb la finalitat de difondre, promoure i conservar el patrimoni cultural valencià, es convoquen ajudes destinades a finançar la restauració i conservació d'elements del patrimoni etnològic a la Comunitat Valenciana, i fent ús de les facultats conferides per l'article 28 de la Llei 5/1983, de 30 de desembre, del Consell,
ORDENE
Primer
Es convoquen ajudes per a la restauració i conservació d'elements del patrimoni etnològic a la Comunitat Valenciana, i s'aproven les bases per les quals es regix esta convocatòria, incloses en la present orde, així com els annexos II, III, IV i V relatius al model normalitzat de sol·licitud, al projecte, a l'alta de tercers i a la declaració de no estar sotmés a cap prohibició per a ser beneficiari de subvencions, respectivament.
Segon
L'import total de les ajudes és de 150.000 euros, que han de ser satisfets a càrrec de la línia T.5511 del programa 88.29.99.067.10.2 del pressupost de la Generalitat per al 2009.
Tercer
La present convocatòria no necessita ser notificada a la Comissió Europea, ja que no complix tots els requisits de l'apartat 1 de l'article 87 del Tractat CE, perquè no interferix en el tràfic ni, per tant, en la competència pel fet que té com a finalitat exclusiva la restauració i la posada en valor de patrimoni cultural ja existent i per l'escàs import de les ajudes, tot això d'acord amb el que disposa l'article 7.4 del Decret 147/2007, de 7 de setembre, del Consell, en relació amb el que establix l'article 3.4 de la mateixa norma.
DISPOSICIONS FINALS
Primera
Es delega en la directora general de Patrimoni Cultural Valencià la facultat de concedir estes ajudes i la de dictar les resolucions necessàries per a l'execució de la present orde.
Segona
La present orde produirà efectes des de l'endemà de la publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es pot presentar potestativament recurs de reposició, o directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició ha d'interposar-se davant de la consellera de Cultura i Esport en el termini d'un mes a comptar des de l'endemà de la publicació.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
Les administracions públiques només podran interposar recurs contenciós administratiu en la forma i els terminis que preveuen els preceptes anteriors i, si és el cas, els articles 44 i 46.6 de la Llei Reguladora de la Jurisdicció Contenciosa Administrativa.
València, 1 d'abril de 2009
La consellera de Cultura i Esport,
TRINIDAD MARÍA MIRÓ MIRA
ANNEX I
Bases per a la concessió d'ajudes per a la restauració i conservació d'elements del patrimoni etnològic a la Comunitat Valenciana
Primera. Objecte
L'objecte de les presents ajudes és col·laborar amb els beneficiaris en el cofinançament d'intervencions destinades a la restauració i conservació d'elements del patrimoni etnològic a la Comunitat Valenciana. D'acord amb els punts 1 i 3 de l'article 1 de la Llei 4/1998, d'11 de juny, del Patrimoni Cultural Valencià, modificada per la Llei 5/2007, de 9 de febrer, constituïxen el patrimoni etnològic els béns immobles, mobles o immaterials representatius de la cultura tradicional valenciana. De manera específica, els béns immaterials del patrimoni etnològic estan constituïts pels coneixements, tècniques, usos i activitats de la cultura tradicional que tenen definit l'àmbit espacial i temporal. De la mateixa manera, formen part del patrimoni etnològic els béns immobles, mobles o immaterials relacionats amb el procés industrial, des del segle xviii fins a 1960, aproximadament.
Queden excloses les ajudes als béns etnològics dipositats als museus i col·leccions museogràfiques permanents reconeguts de la Comunitat Valenciana, les ajudes destinades a la conservació del patrimoni immoble construït en pedra en sec de la Comunitat Valenciana, així com les ajudes destinades a la restauració i conservació de ponts, aqüeductes, pous de neu i altres construccions hidràuliques d'interès patrimonial de la Comunitat Valenciana, que són objecte de foment en altres línies de subvenció de la Direcció General de Patrimoni Cultural Valencià.
Segona. Beneficiaris
Les entitats locals, les fundacions i les associacions sense ànim de lucre.
Tercera. Formalització de sol·licituds, termini de presentació i documentació que s'hi ha d'adjuntar
1. Les sol·licituds s'han de formular segons el model de l'imprés normalitzat que s'adjunta a esta orde com a annex II i que figura en l'adreça d'Internet http://www.cult.gva.es/dgpa/, i s'han de dirigir a la Conselleria de Cultura i Esport, Direcció General de Patrimoni Cultural Valencià. Les sol·licituds, segons el model normalitzat, també estan a la disposició dels interessats a les dependències centrals de la Direcció General de Patrimoni Cultural Valencià i a les direccions territorials de Cultura i Esport.
2. Les sol·licituds han de ser subscrites pels qui exercisquen la representació en cada cas, d'acord amb la normativa d'aplicació.
3. Les sol·licituds s'han d'acompanyar amb la documentació que es detalla a continuació:
Béns mobles i immobles:
a) Projecte simplificat, subscrit per un tècnic competent en la matèria proposada, que ha de contindre un estudi sobre els valors etnològics, la intervenció proposada, els seus efectes sobre els dits valors i el seu cost.
El projecte simplificat ha de preveure, com a mínim, els aspectes següents:
- Dades rellevants sobre l'immoble.
- Memòria històrica i constructiva.
- Estat actual.
- Proposta d'intervenció.
- Documentació fotogràfica en format digital de l'objecte del projecte (exterior i interior), entorn i detalls.
- Dades de l'empresa constructora o responsable de l'execució, en el cas dels ajuntaments.
- plecs, si és el cas.
- Plànols (ubicació, estat actual, reforma proposada).
- Pressupost total de contracta, amb l'IVA inclòs, de la intervenció que es pretén realitzar, incloent-hi el corresponent a seguretat i salut, si és el cas, segons el Reial Decret 1627/1997.
Béns immaterials:
a) Memòria de l'activitat que s'ha de realitzar, que ha d'incloure els elements que es pretenen estudiar, la seua definició espacial i temporal, i la metodologia etnogràfica que es pretén aplicar.
Documentació comuna:
b) Acreditació de l'existència de la institució sense ànim de lucre per mitjà d'un certificat actualitzat expedit pel Registre de Fundacions, acreditatiu de la inscripció de l'entitat en el Registre, en el cas que es tracte d'una entitat d'este tipus; i si és el cas, fotocòpia compulsada dels estatuts de l'entitat, pels quals es regix la seua activitat, on ha de constar explícitament la inexistència d'ànim de lucre.
c) Acreditació de la representació i de la capacitat de la persona signatària de la sol·licitud per a representar l'entitat local, la fundació o l'associació sense ànim de lucre, que pot consistir en un document públic o, almenys, un certificat de l'acord adoptat per l'òrgan de govern corresponent en què es faculta el o la representant per a subscriure la sol·licitud, acompanyada en el cas de les associacions d'una fotocòpia compulsada del DNI de la persona sol·licitant.
d) Acreditació de trobar-se al corrent en les obligacions tributàries i amb la Seguretat Social. La presentació de la sol·licitud per part del sol·licitant de la subvenció comportarà l'autorització a la Conselleria de Cultura i Esport perquè obtinga de forma directa, a través de certificats telemàtics, l'acreditació del compliment de les obligacions tributàries i amb la Seguretat Social en els termes previstos en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. La Direcció General de Patrimoni Cultural Valencià es reserva el dret de reclamar el sol·licitant si la informació obtinguda presenta alguna incidència.
No obstant això, el sol·licitant podrà denegar expressament el consentiment, i aleshores haurà d'aportar els certificats següents:
- Certificat positiu de l'Agència Estatal d'Administració Tributària que acredite que el sol·licitant està al corrent en les seues obligacions.
- Certificat de la Tresoreria General de la Seguretat Social acreditatiu que el sol·licitant es troba al corrent en el compliment de les obligacions amb la Seguretat Social.
- Certificat de les direccions territorials de la Conselleria d'Economia, Hisenda i Ocupació acreditatiu que el sol·licitant no té deutes tributaris amb la Generalitat.
e) Acreditació de no incórrer en les prohibicions assenyalades en l'article 13, paràgrafs segon i tercer, de la Llei 38/2003, de 17 de novembre, General de Subvencions, en la forma prevista en l'article 13.2, lletres b i c, de la mateixa llei, per mitjà de testimoni judicial, certificat telemàtic o transmissió de dades, o certificat administratiu. Quan no puguen ser expedits per l'autoritat competent, l'acreditació podrà ser substituïda per una declaració responsable, segons el model normalitzat inclòs en l'annex IV.
f) Compromís de cofinançament amb fons propis d'un mínim del 25% del cost total de l'actuació proposada, que les entitats locals han d'acreditar amb un certificat de l'acord adoptat al respecte, en què s'ha d'indicar expressament que hi ha crèdit en el pressupost de l'entitat local per al cofinançament en els termes abans indicats a càrrec de la partida pressupostària corresponent, o per mitjà d'un informe de la intervenció de l'entitat local.
g) Acreditació de l'efectiva i prèvia disponibilitat de l'immoble on es pretenen abordar les actuacions, en què se'n justifique siga la titularitat amb la inscripció en el corresponent inventari de béns a nom de l'entitat local o en el Registre de la Propietat a nom de l'entitat sense ànim de lucre, siga la disponibilitat per qualsevol altre títol vàlid en dret que l'habilite per a la possessió o tinença amb la finalitat estricta de la realització de la intervenció; en este últim cas s'ha d'adjuntar, amb el títol de propietat, el consentiment fefaent prestat pel titular del bé.
h) Alta de tercers, segons el model normalitzat inclòs en l'annex III.
i) Certificat expedit per la secretaria de l'entitat local, si és el cas, amb relació al Catàleg Municipal de Béns i Espais Protegits, acreditatiu de la concurrència de qualsevol dels tres supòsits previstos en la base sisena, apartat a, en el cas que siguen al·legats expressament com a mèrits per a la baremació.
4. Les sol·licituds han de presentar-se al Registre General d'esta conselleria, a les direccions territorials de Cultura i Esport o a través dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'han d'acompanyar amb l'annex II. Després de presentada i registrada degudament la sol·licitud, podrà enviar-se per fax a l'òrgan convocant al número 96 196 12 45.
5. Només s'admetrà una sol·licitud per entitat sol·licitant, així com una sola sol·licitud per bé.
6. Les sol·licituds han de presentar-se en el termini de vint dies naturals a partir de l'endemà de la publicació d'esta convocatòria en el Diari Oficial de la Comunitat Valenciana.
7. D'acord amb el que establix l'article 71 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, si la sol·licitud no reunix els requisits i els documents que s'assenyalen en esta base, es requerirà a l'interessat que, en el termini de deu dies, corregisca la falta o aporte els documents preceptius, amb la indicació que si no ho fera, es consideraria que hauria desistit de la seua petició.
Quarta. Dotació de les ajudes
Es concediran subvencions per un import màxim de 10.000 euros per beneficiari, independentment del cost de l'actuació proposada en la sol·licitud per l'interessat.
Cinquena. Criteris tècnics de l'actuació
En la intervenció hauran d'aplicar-se principis adequats de restauració i hauran de conservar-se al màxim els elements tradicionals. En la mesura del possible s'utilitzaran exclusivament tècniques i materials tradicionals, i es documentaran tant l'estat previ com el procés de restauració i l'estat final.
Pel que fa a allò relacionat amb el patrimoni immaterial, s'haurà d'utilitzar la metodologia etnogràfica de l'entrevista i de la participació activa, i s'hauran de fer servir tots els instruments tecnològics necessaris per a documentar l'activitat i transmetre-la de la manera més completa a les generacions futures.
Sisena. Criteris de prioritat i baremació
Les ajudes es concediran d'acord amb els criteris següents:
Patrimoni moble o immoble:
a) Rellevància patrimonial del bé sobre el qual es pretén intervindre:
- Immobles incoats o declarats com a Bé d'Interés Cultural; s'inclouen dins d'esta categoria els béns situats dins del perímetre delimitat d'un conjunt històric incoat o declarat que tinguen el corresponent nivell de protecció en el Catàleg Municipal. Este últim punt s'ha d'acreditar amb un certificat de la secretaria de l'entitat local amb relació al Catàleg Municipal de Béns i Espais Protegits. Es baremarà fins a un màxim de cinc punts.
- Immobles que tinguen l'expressa consideració de Bé de Rellevància Local en el Catàleg Municipal de Béns i Espais Protegits o que siguen objecte d'un procediment urbanístic que conduïsca al dit reconeixement específic, només en el cas que s'haja superat el tràmit de l'informe patrimonial preceptiu i favorable previst en l'article 47.3 de la Llei 4/1998, d'11 de juny, del Patrimoni Cultural Valencià. Este punt s'ha d'acreditar amb un certificat expedit a este efecte per la secretaria de l'entitat local. Es baremarà fins a un màxim de tres punts.
- Immobles inclosos en el Catàleg de Béns i Espais Protegits en qualsevol dels nivells de protecció que arbitra el Reglament d'Ordenació i Gestió Territorial i Urbanística, llevat dels béns de rellevància local ja descrits en el paràgraf anterior. Este punt s'ha d'acreditar per mitjà d'un certificat expedit per la secretaria de l'entitat local amb relació al Catàleg de Béns i Espais Protegits. Es baremarà fins a un màxim d'un punt.
b) Altres criteris addicionals:
- Integració de l'immoble en un àmbit espacial culturalment significatiu pels seus valors paisatgístics o per l'associació amb altres immobles representatius de l'evolució històrica del lloc o de l'evolució històrica d'antropització del territori. Es baremarà fins a un màxim de tres punts.
- Repercussió de l'actuació proposada en la difusió de la cultura tradicional i dels seus valors associats. Es baremarà fins a un màxim de dos punts.
- Major cofinançament de l'entitat local o institució sense ànim de lucre respecte al mínim previst en les presents bases. Es baremarà fins a un màxim d'un punt.
Patrimoni immaterial:
- Documentació d'activitats tradicionals (màxim deu punts).
- Reparació o substitució, degudament justificada, d'elements materials necessaris per a l'execució de l'activitat etnològica (màxim huit punts).
Setena. Tramitació, instrucció i resolució de la convocatòria
1. El present procediment l'ha de tramitar i instruir el Servici de Patrimoni Arqueològic, Etnològic i Històric de la Direcció General de Patrimoni Cultural Valencià.
2. Per a la valoració i selecció de les sol·licituds es constituirà una comissió avaluadora formada per la cap de l'Àrea de Patrimoni Cultural i Museus, que hi actuarà com a presidenta, la cap del Servici de Patrimoni Arqueològic, Etnològic i Històric, i tres tècnics/tècniques designats per la directora general de Patrimoni Cultural Valencià, un/a dels quals actuarà com a secretari/ària.
3. La Cap del Servici de Patrimoni Arqueològic, Etnològic i Històric com instructora elevarà la proposta a la directora general de Patrimoni Cultural Valencià, que resoldrà per delegació de la consellera de Cultura i Esport. La resolució serà publicada en el Diari Oficial de la Comunitat Valenciana atenint-se al que establix l'article 18 de la Llei 38/2003, de 17 de novembre, General de Subvencions.
4. La resolució es dictarà i es notificarà en el termini màxim de tres mesos a comptar des de la publicació de la present orde. En el cas que la resolució no es dictara en este termini, les sol·licituds es considerarien desestimades.
5. La motivació de la resolució que s'adopte quedarà acreditada en l'expedient.
Huitena. Modificació de la resolució de concessió
Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió, observant en tot cas el principi de proporcionalitat.
L'import de les ajudes en cap cas podrà ser d'una quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
Novena. Obligacions dels beneficiaris
1. Els beneficiaris s'han d'atindre a les obligacions generals derivades de la normativa vigent sobre ajudes o subvencions públiques, i en particular a totes les obligacions a què es fa referència en l'article 14 de la Llei 38/2003, de 17 de novembre, General de Subvencions.
2. Els beneficiaris de la subvenció podran subcontractar l'execució total de l'actuació que constituïx l'objecte de la subvenció, ajustant-se al que disposa l'article 29 de la Llei 38/2003, de 17 de novembre, General de Subvencions.
3. Els beneficiaris d'estes ajudes queden obligats a:
- Sotmetre a autorització prèvia, d'índole patrimonial, el corresponent projecte tècnic, de conformitat amb el que disposa l'article 35 de la Llei 4/1998, d'11 de juny, del Patrimoni Cultural Valencià, en el cas d'actuacions que repercutisquen sobre béns d'interés cultural.
- Sotmetre el projecte al tràmit de supervisió en els casos en què resulte legalment preceptiu.
- Acreditar davant de la Generalitat la realització de la intervenció, així com el compliment dels requisits i les condicions que determinen la concessió o la percepció de l'ajuda.
- Sotmetre's a les actuacions de comprovació que efectue la Direcció General de Patrimoni Cultural Valencià, si és el cas, així com a qualsevol altra de comprovació i control financer que puga realitzar la Intervenció General de la Generalitat.
- Comunicar a la Direcció General de Patrimoni Cultural Valencià l'obtenció d'altres subvencions, ajudes, ingressos o recursos que financen l'activitat subvencionada per a la mateixa finalitat. A este efecte, el/la secretari/ària de la corporació o institució beneficiària emetrà un certificat comprensiu de les subvencions, ajudes o aportacions de qualsevol tipus obtingudes d'altres persones públiques o privades per a finançar l'actuació. La comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts, d'acord amb el que establix l'article 14.d de la Llei 38/2003, de 17 de novembre, General de Subvencions.
- Quan les actuacions hagen sigut finançades per la present subvenció i, a més, amb fons propis o altres subvencions o recursos, hauran d'acreditar-se en la justificació l'import, la procedència i l'aplicació d'estos fons a les activitats subvencionades. Si entre les aportacions d'altres entitats o persones i les que preveu la present orde se superara el cost de l'actuació, la Conselleria de Cultura i Esport reduiria la subvenció en l'excés que es produïra. En tot cas, haurà d'acreditar-se i justificar-se en la forma prevista anteriorment, com a mínim, l'efectiva disponibilitat dels fons a què ascendix l'import total de l'actuació en la quantia en què ha sigut pressupostada pel beneficiari, de manera que quede assegurada l'íntegra realització de la intervenció en els termes en què ha sigut proposada.
- Executar les obres d'acord amb el projecte tècnic aportat i comunicar a la Direcció General de Patrimoni Cultural Valencià de la Conselleria de Cultura i Esport qualsevol incidència o variació que puga produir-s'hi.
- Contractar l'execució de les obres amb els requisits acreditables de capacitació d'empresa i enviar a la Direcció General de Patrimoni Cultural Valencià un certificat de l'acord d'adjudicació durant els deu dies següents al de l'adopció en el cas d'ajuntaments, o, si és el cas, una còpia del contracte subscrit a l'efecte per a les entitats sense ànim de lucre, també en el termini de deu dies.
- Comunicar amb temps a la Direcció General de Patrimoni Cultural Valencià l'inici de les obres, perquè, en el cas que ho considere convenient, estiga present en la firma de l'acta de replantejament i inici d'obra un tècnic representant de l'administració.
- Finalitzar totalment l'execució de l'actuació abans del dia 31 d'octubre de 2009.
- Fer constar en els cartells de l'obra la col·laboració de la Conselleria de Cultura i Esport de la Generalitat i l'import de la subvenció concedida, cosa que serà a càrrec dels beneficiaris de la subvenció. El model del cartell serà facilitat prèviament per la Direcció General de Patrimoni Cultural Valencià.
- Assumir el finançament dels costos que excedisquen l'import de la present subvenció, justificant-los.
- Facilitar a la Direcció General de Patrimoni Cultural Valencià tota la informació que li siga requerida sobre qualsevol aspecte relatiu a l'actuació. En este apartat, la Direcció General de Patrimoni Cultural Valencià es reserva la inspecció de l'obra pel personal tècnic designat a este efecte per la Direcció General, així com la potestat de nomenar representant en la recepció de les obres.
- Assumir totes les responsabilitats de qualsevol tipus que es deriven de la present actuació, com a titular i promotor seu.
- Comunicar amb temps a la Direcció General de Patrimoni Cultural Valencià la data de finalització de l'obra perquè convoque un/a tècnic/a de la Direcció General de Patrimoni Cultural Valencià a fi que comprove la finalització de l'actuació sol·licitada.
- Justificar l'íntegra execució de la intervenció per a la qual es va sol·licitar la subvenció. El termini per a la presentació dels documents que justifiquen l'execució de la intervenció subvencionada finalitza el 31 d'octubre de 2009. A este efecte, s'ha d'aportar necessàriament la documentació següent:
Patrimoni moble o immoble:
- Acta de replantejament i inici d'obra, si la intervenció ho requerix.
- Certificació d'obra referida a la totalitat de l'obra per a la qual s'ha sol·licitat la subvenció, firmada pel tècnic/a director/a de l'obra, un/a representant de l'empresa adjudicatària de l'obra, un/a representant de la institució peticionària i, si ho considera convenient la Direcció General de Patrimoni Cultural Valencià, un/a tècnic/a representant de l'administració nomenat/ada a este efecte, per a la qual cosa hauran de comunicar amb temps la data prevista per a la firma del dit document. Les certificacions s'han de referir a obres realment executades, i no s'admetran les destinades exclusivament a abonaments o avançaments a compte per materials, instal·lacions, equips o maquinària.
- Certificat final d'obra, firmat pel tècnic/a director/a, sempre que se subvencione una actuació única i esta no forme part d'una obra major el cost de la qual no estiga subvencionat per esta direcció general.
- Memòria de l'activitat realitzada, en què es descriguen les actuacions i els materials emprats, així com les recomanacions per a la conservació. A la memòria, que s'ha de lliurar impresa i en format digital, s'ha d'adjuntar la documentació fotogràfica del procés de la restauració i del cartell col·locat en un lloc visible. S'hi ha d'indicar el cost total de l'actuació amb el desglossament de les despeses fetes.
Patrimoni immaterial:
- Memòria de l'activitat realitzada, en què es descriguen els béns materials i immaterials documentats, així com les recomanacions per a la conservació. A la memòria, que s'ha de lliurar impresa i en format digital, s'ha d'adjuntar la documentació audiovisual i escrita que reculla les activitats documentades. S'hi ha d'indicarà el cost total de l'actuació amb el desglossament de les despeses fetes.
En tots els casos:
- Document comptable de reconeixement de l'obligació o còpia degudament legalitzada (només per a les entitats locals) i, a més, factures i tots altres documents de valor probatori equivalent amb validesa en el tràfic jurídic mercantil o amb eficàcia administrativa. També podrà efectuar-se'n l'acreditació per mitjà de factures electròniques, sempre que complisquen els requisits exigits perquè siguen acceptades en l'àmbit tributari. Quan les activitats hagen sigut finançades a més amb fons propis o altres subvencions o recursos, hauran d'acreditar-se en la justificació l'import, la procedència i l'aplicació d'estos fons a les activitats subvencionades.
- Acreditació de trobar-se al corrent en les obligacions tributàries i amb la Seguretat Social, en els termes i la forma que establixen l'article 14, paràgraf primer, apartat e, de la Llei 38/2003, de 17 de novembre, General de Subvencions, i els articles 22 i 23 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. Quedaran exonerades, amb caràcter general, del compliment de la dita acreditació les entitats locals, així com els ens i les empreses a què es referix l'article 5 del Text Refós de la Llei d'Hisenda Pública de la Generalitat Valenciana. En el cas que el certificat d'este punt no siga expedit per l'òrgan competent en el termini màxim previst, n'hi haurà prou amb adjuntar a la sol·licitud inicial l'acreditació d'haver-lo sol·licitat, i s'haurà d'aportar tan prompte com s'expedisca.
Deu. Forma de pagament
- El pagament de l'ajuda concedida es farà efectiu per mitjà d'una transferència després de l'aportació per part del beneficiari dels documents de la base novena, acreditatius de la total culminació de l'obra subvencionada, sense que s'admeten certificacions d'abonaments o avançaments per materials, instal·lacions, equips o maquinària. Hauran de trobar-se, a més, en la Direcció General de Patrimoni Cultural Valencià els documents exigits per esta i que han d'aportar els beneficiaris de la subvenció en els terminis exigits en esta orde segons cada cas.
- La no-execució de l'obra completa segons el projecte simplificat aportat podrà donar lloc a la pèrdua de la subvenció, o s'abonarà la part proporcional a l'obra executada segons l'informe del tècnic/a representant de l'administració, amb l'audiència prèvia de l'interessat en els dos casos.
- La subvenció serà abonada proporcionalment al preu adjudicat a l'empresa pel beneficiari de la subvenció quan este siga inferior al presentat en la sol·licitud. El dit pressupost ha de ser comunicat a la Direcció General de Patrimoni Cultural Valencià pel beneficiari, que haurà de donar compte a esta direcció general de conformitat amb el paràgraf seté del punt 2 de la base setena.
Onze. Reintegrament de quantitats percebudes
Seran procedents el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, de conformitat amb el que establix l'article 37 de la Llei 38/2003, de 17 de novembre, General de Subvencions, en els casos següents:
a) Obtenció de la subvenció falsejant les condicions requerides o ocultant les que ho hagueren impedit.
b) Incompliment total o parcial de l'objectiu, de l'activitat, del projecte o del comportament que fonamenten la concessió de la subvenció.
c) Incompliment de l'obligació de justificació, o la justificació insuficient.
d) Incompliment de l'obligació d'adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions.
e) Resistència, excusa, obstrucció o negativa a les actuacions de comprovació i control financer, així com l'incompliment de les obligacions comptables, registrals o de conservació de documents quan d'això derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacionals, de la Unió Europea o d'organismes internacionals.
f) Incompliment de les obligacions imposades per l'administració als beneficiaris, així com dels compromisos adquirits per estos, amb motiu de la concessió de la subvenció, sempre que afecten o es referisquen a la manera en què s'han d'aconseguir els objectius, realitzar l'activitat, executar el projecte o adoptar el comportament que fonamenta la concessió de la subvenció.
g) Incompliment de les obligacions imposades per l'administració als beneficiaris, així com dels compromisos adquirits per estos, amb motiu de la concessió de la subvenció, diferents dels anteriors, quan d'això derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacionals, de la Unió Europea o d'organismes internacionals.
h) L'adopció, en virtut del que establixen els articles 87 al 89 del Tractat de la Unió Europea, d'una decisió de la qual derive una necessitat de reintegrament.
i) En compliment d'allò previst en l'apartat 3 de l'article 19 de la Llei 38/2003, de 17 de novembre, General de Subvencions, l'import de les subvencions en cap cas podrà ser d'una quantia que, aïlladament o en concurrència amb altres subvencions, ajudes, ingressos o recursos, supere el cost de la intervenció subvencionada.
Dotze. Publicacions
Els beneficiaris es comprometen a mencionar que han obtingut una ajuda concedida per la Conselleria de Cultura i Esport en qualsevol publicació resultant de l'activitat per a la qual s'ha concedit l'ajuda.